
ΠΕΡΙΕΧΟΜΕΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 5,00 στρ. στη θέση ΣΠΙΘΑΡΑΚΙ _ 


Κοινότητας Μπόρσας Ν. Αργολίδας . 1 

Κήρυξη αναδασωτέας έκτασης 1,082 στρ. στη Θέση Δριμαλα'ιϊκα 

Κοινότητας Κρήνης Ν. Αχάϊας . 2 

Κήρυξη αναδασωτέας έκτασης 180 στρ. στη Θέση «Λόφος» της Κοι¬ 
νότητας Φούστανης του Ν. Πέλλας . 3 

Κήρυξη αναδασωτέας έκτασης 2,106 στρ. στη Θέση «Μαντρί» χω¬ 
ριού Τυχηρού κοινότητας Κάλχαντος Ν. Ροδόπης . 4 

ΠΟΛΕΟΔΟΜΙΑ 

Αποφάσεις 


Έγκριση τοπικού ρυμοτομικού σχεδίου στην εκτός σχεδίου περιοχή 
του Φωτολείβους Ν. Δράμας με τον καθορισμό χώρου παιδικού 
σταθμού και καθορισμός όρων και περιορισμών δόμησης αυτού . 5 
Χαρακτηρισμός αποκλεισμένου (τυφλού) οικοπέδου ως οικοδομή¬ 
σιμο στη Χωριστή (Ο.Τ. 22, α.κ. 269) Ν. Δράμας . 6 

Χαρακτηρισμός αποκλεισμένου (τυφλού) οικοπέδου ως οικοδομή¬ 
σιμο στην Πετρούσα στο α.κ. 572 Ν. Δράμας (Ο.Τ. 24) ... 7 
Χαρακτηρισμός αποκλεισμένου (τυφλού) οικοπέδου ως οικοδομή¬ 
σιμο στο Ο.Τ. 71 στο Ξηροπόταμο του Ν. Δράμας και διατήρηση 
ως προϋφιστάμενου προ του 1923 του κοινόχρηστου α.κ. 698 . 8 
Χαρακτηρισμός της οδού Πολυπέτρου - Δυτικού ως μοναδικής κοι¬ 


νοτικής οδού . 9 

Έγκριση ρυμοτομικού σχεδίου οικισμού Παλατιανού κοινότητας Γε- 
ρακαριού Ν. Κιλκίς . 10 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3296 (1) 


Κήρυξη· αναδασωτέας έκτασης 5,00 στρ. στη θέση ΣΠΙΘΑΡΑΚΙ Κοι¬ 
νότητας Μπόρσας Ν. Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης», 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. ' 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 28 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την από 19.10.1990 πρόταση του Δασονομείου Άργους με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας, αποφασίζουμε: ' 

Κηρύσσουμε αναδασωτέα με σκοπό την επαναδημιουργία με φυσική 
αναγέννηση της δασικής βλάστησης που καταστράφηκε από εκχέρσωση 
τη δημόσια δασική έκταση εμβαδού 5,00 στρ. (πέντε στρέμματα) που 
βρίσκεται στη θέση ΣΠΙΘΑΡΑΚΙ κοινότητας Μπόρσας και προσδιορίζε¬ 
ται από τα στοιχεία 1, 2, 3, 4, 5, 6, 7, 8, 9, 10,11, 12, 13, 14, 15, 
16, 17, 1 και έχει όρια: 

Ανατολικά: Με δημόσιά δασική και χορτολιβαδική έκταση. 

Δυτικά: Με αγροτικό δρόμο, με δημόσια δασική έκταση και με 
έκταση που έχει εκδοθεί το 994/11/1990 ΠΔΑ. 

Βόρεια: Με δημόσια δασική έκταση και με έκταση που έχει εκδοθεί 
το./11/1990. 

Νότια: Με αγροτικό δρόμο, όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 6 Νοεμβρίου 1990 
Η Νομάρχης 
ΑΛ. ΒΑΚΑΛΟΓΛΟΥ 

Αριθ. 6348 (2) 

Κήρυξη αναδασωτέας έκτασης 1,082 στρ. στη θέση Δριμαλαίΐκα Κοι¬ 
νότητας Κρήνης Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντοις υπόψη: 

1. Το άρθρο 117 παρ. 3 του Συντ/τος της Χώρας. 

2. Τις διατάξεις του Ν. 3200/55 «περί διοικητικής αποκέντρωσης», 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

3. Τις διατάξεις του Ν. 998/79 «περί προστασίας των Δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την με αριθ. Ζα/160/26.1.84 απόφαση του Νομάρχη Αχαΐας 
περί εξουσιοδότησης των προϊσταμένων των Υπηρεσιών να υπογράφουν 
με εντολή Νομάρχη, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 
γέννηση, της δασικής βλάστησης που καταστράφηκε από παράνομη κα¬ 


τάληψη και εκχέρσώση από τους Αλέξιο Θεοδ. Δριμάλα, Θεοδ. Αλεξ. 
Δριμάλα και Δημ. Αλεξ. Δριμάλα κατοίκων Κρήνης τη δημόσια δασική 
έκταση για την οποία εκδόθηκε το αριθ. 1030/9/24.2.78 Π.Δ.Α. των 
1,082 στρεμμάτων που βρίσκεται στη θέση Δριμαλαίΐκα της Κοινότη¬ 
τας Κρήνης και προσδιορίζεται από τα στοιχεία Α, Β, Γ, Δ, Ε, Ζ, Η, Θ, 
I, Κ, Λ, Α όπως φαίνονται στο συνημμένο διάγραμμα, το οποίο αποτελεί 
αναπόσπαστο μέρος της απόφασης αυτής και έχει όρια: 

Ανατολικά: Με δημόσιο δάσος εκ πρίνου. 

Δυτικά: Με δημόσιο δάσος εκ πρίνου. 

Βόρεια: Με δημόσιο δάσος εκ πρίνου και στη συνέχεια καταληφθείσά 
έκταση από τον Νικ. Δριμάλα. 

Νότια: Με δημ. δασική έκταση και στη συνέχεια ανώνυμο ρεύμα. 

Η παρούσα ισχύει μετά τη δημοσίευσή της στην Κοινότητα Κρήνης 
σύμφωνα με το άρθρο 37 Ν. 3200/55. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 2 Νοέμβρη 1990 

Με εντολή Νομάρχη 
Η Δασάρχης 
ΕΥΜ. ΠΑΝΤΑΖΗ 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ {ΤΕΥΧΟΣ ΤΕΤΑΡΤΟ) 


Αριθ. 2014 (3) 

Κήρυξη αναδασωτέας έχτασης 180 στρ. στη θέση «Λόφος» της Κοινό- 
, τητας Φοΰστανης του Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Την παρ. 3 του άρθρου 117 του Συντάγματος της Χώρας. 

2. Τις διατάξεις του Ν. 3200/55 «περί διοικητικής αποκέντρωσης», 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

3. Τις διατάξεις του Ν. 998/79 «περί προστασίας των Δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παρ. 1, 

β) του άρθρου 38 παρ. 1 και 3, 

γ) του. άρθρου 34 παρ. 4. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 3755/24.10.1990 πρόταση του Δασαρχείου Αριδαίας και 
την προφορική εισήγηση της Δ/νσης Δασών περί κηρύξεως αναδασω¬ 
τέας, της αναφερομένης στο θέμα εκτάσεως. 


6. Την 418/1986 απόφασή μας για παραχώρηση αρμοδιοτήτων 
στο Δ/ντή Δασών, αποφασίζουμε: 

Κηρύσσουμε αναδασωτέα, για λόγους υγιεινής και εξωραϊσμού του 
τοπίου, ώστε να αποκλεισθεί η διάθεση για άλλο σκοπό, δημόσια δασική 
έκταση εκατόν ογδόντα (180) στρεμμάτων, ήτοι 80 στρ. που κάηκαν 
στις 26.7.1990 και 100 στρ. που έχουν αναδασωθεί, που βρίσκεται στη 
θέση «Λόφος» της Κοινότητας Φούστανης και προσδιορίζεται από τα 
στοιχεία ΑΒΓΔΕΖΗΘΙΚΛΑ, όπως φαίνονται στο συνημμένο διά¬ 
γραμμα, το οποίο αποτελεί αναπόσπαστο μέρος της απόφασης αυτής 
και έχει όρια: 

Ανατολικά: Επαρχιακός δρόμος 

Δυτικά: Ρέμα 

Βόρεια: Δημόσια δασική έκταση 

Νότια: Επαρχιακός δρόμος 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 5 Νοεμβρίου 1990 

Με εντολή Νομάρχη 
Ο Δ/ντής Δασών 
ΦΩΤΙΟΣ ΚΑΛΑΪΤΖΙΔΗΣ 



,Γ)Οί.ηΑ2.«\Κ ΧΑργΚ €.γρ'ΐγ«;ρΗ'ί. Γ\ε.ρΐΟ·*Η5: Ι'.·5θ.ΟόΟ 

Αριθ. ΑΙΑΣ:6921 (4) 

Κήρυξη αναδασωτέας έκτασης 2,106 στρ. στη θέση «Μαντρί» χωριού 
Τυχηρού κοινότητας Κάλχαντος Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης», 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την ΔΙ.ΔΣ.6914/5.11.90 πρόταση της Δ/νσης Δασών Ροδόπης 
με την οποία προτείνεται η κήρυξη έκτασης που αναφέρεται στο θέμα ως 
αναδασωτέας, αποφασίζουμε: 


Κηρύσσουμε αναδασωτέα με σκοπό τη διατήρηση του χαρακτήρα του 
δάσους, ώστε να αποκλεισθεί η διάθεσή της για άλλο προορισμό με φυ¬ 
σική αναγέννηση ή τεχνητές αναδασώσεις τη δημόσια δασική έκταση 
εμβαδού 2,106 στρεμμάτων που βρίσκεται στη θέση «μαντρί» χωριού 
Τυχηρού κοινότητας Κάλχαντος και προσδιορίζεται από τα στοιχεία 
ΑΒΓΔΕΖΗΘΙ και έχει όρια: 

Ανατολικά: Αγρός Γιουσούφ Ισμαήλ του Γιουσούφ . 

Δυτικά: Αλή Σιρκέν του Αλή 

Βόρεια: Δημόσια δασική έκταση 

Νότια: Αγρός ίδιου 

όπως φαίνεται στο συνημμένο διάγραμμα που αποτελεί (αναπόσπαστο 
μέρος της απόφασης αυτής. 

Η απόφαση αυτή να δημασιευθεϊ στην Εφημερίδα της Κυβερνήσεως. 

Κομοτηνή, 5 Νοεμβρίου 1990 
Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 


ΝΟΜΑΡΧΙΑ Ρ0Λ0Π4Γ 
Α/ΝΙΗ ΛΑΙΟΝ ΡΟΔΟΠΗΣ 

ΤΟΠΟΓΡΑΦΙΚΟ ΔΙΑΓΡΑΜΜΑ 


ΑΝΑΔΑΣΟΤΕΑΙ ΔΗΜΟΣΙΑΣ ΔΑΣΙΚΗΣ ΕΚΤΑΣΗΣ &^)ΐΤΡ£Μ. 
ΙΤ14 ΔΑΣΙΚΗ ΘΕΣΗ" ηαντρι ,/ΧορΐΟΥ τυχηρου 

ΚΟΙΝΟΤΗΤΑΣ. καλχανιος ΝΟΜΟΥ ΡΟΔΟΠ 14 Σ 



, Μ Ζ 

_|_\_ 

ΧΑΡΤΗΣ ΠΕΡΙΟΧΗΣ. ΣΤΟΝ ΟΠΟΙΟ ΦΑΙΝΕΤΑΙ ΜΕ ΚΥΚΛΟ Η· ΔΑΣΙΚΗ 


ΕΚΤΑΣΗ ΠΟΥ ΚΗΡΥΣΣΕΤΑΙ ΑΝΑΔΑΣΟΤΕΑ ΜΕΤΗΝ αχ Ι*-*-Η* 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΤΠ-ΠΕ 4524 (5) 

Έγκριση τοπικού ρυμοτομικού σχεδίου στην εκτός σχεδίου περιοχή του 

Φωτολείβους Ν. Δράμαις με τον καθορισμό χώρου παιδικού σταθμού 

και καθορισμός όρων και περιορισμών δόμησης αυτού. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του Ν. 1337/83 (ΦΕΚ 33/Α) και ειδικότερα το άρ¬ 
θρο 26, όπως αυτό αντικαταστάθηκε με την παράγραφο 13 του άρθρου 
8 του Ν. 1512/86 (ΦΕΚ 4/Α). 

2. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 21, 34. 

3. Τις διατάξεις του Α.Ν. 314^68 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αριθ. 1018/71 
Ν.Δ/γμα (ΦΕΚ 220/Α) και με την παραγρ. 8 του άρθρου 34 του Ν. 
1577 (ΦΕΚ 210/Α). 

4. Τις διατάξεις του υπ’ αριθ. 183/86 Π.Δ/τος (ΦΕΚ 70/Α). 

5. Τις διατάξεις της απόφασής μας αρ. 5562/85/86 (ΦΕΚ 147 
Δ-/87). 

6. Την απόφαση του Κοιν. Συμβουλίου Φωτολείβους αρ. 80/89. 

7. Την υπ’ αριθ. 34/90 γνωμοδότηση του Συμβουλίου Χωροταξίας, 
Οικισμού και Περιβάλλοντος Νομού Δράμας, αποφασίζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
του οικισμού Φωτολείβους και ειδικότερα στον τομέα II αυτού στο οικό¬ 
πεδο αριθ. κτημ. 513 Α της Δ/νσης Γεωργίας όπως στο διάγραμμα 
που συνοδεύει την παρούσα και θεωρήθηκε από τον Προϊστάμενο του 
Τμήματος Πολ. και Πολ/κών Εφ/γών Ν. Δράμας. 

Άρθρο 2 

Οι όροι και περιορισμοί δόμησης του παραπάνω χώρου ορίζονται 
όπως αυτοί προβλέπονται με την απόφασή μας αρ. 5562/85/86 
(ΦΕΚ 147 Δ'/87) για τα ειδικά κτίρια με μέγιστο ύψος 8,5 μ. 

Άρθρο 3 

Η ανάρτηση του παραπάνω διαγράμματος θα γίνει στα γραφεία του 
ΤΠ-ΠΕ Δράμας για δεκαπέντε (15) μέρες από την υπογραφή της πα¬ 
ρούσας απόφασης. 

Η απόφαση αυτή να δημοσιευθεί στην Εφημερίδα της Κυβερντρεως. 

Δράμα, 7 Νοεμβρίου 1990 

Ό Νομάρχης 

ΣΑΒΒΑΣ ΔΑΝΙΗΛΙΔΗΣ 

—--♦- 

Αριθ. Τ.Π.γΠ.Ε. 4525 . (6) 

Χαρακτηρισμός αποκλεισμένου (τυφλού) οικοπέδου ως οικοδομήσιμο 
στη Χωριστή (Ο.Τ. 22, α.κ. 269) Ν. Δράμας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων, 
κωμών κ.λπ.» όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3, 9 και 70 αυτού. 

2. Το Ν. 1577/85 «περί Γ.Ο.Κ.». 

3. Το Ν.Δ. 314/1968 «περί χορήγησης στον Υπουργό Βόρειας Ελ¬ 
λάδας και τους Νομάρχες αρμοδιότητες έγκρισης, τροποποίησης κ.λπ. 
σχεδίων πόλεων και κωμών». 

4. Το Νόμο 1558/26.7.85 «περί σύστασης Υπουργείου Περιβάλλο¬ 
ντος, Χωροταξίας και Δημοσίων Έργων». 

5. Τον Οικιστικό Νόμο 1337/83. 

6. Το πρακτικό με αριθμό 33/29.10.1990 του Συμβουλίου ΠΕ.- 
ΧΩ.Δ.Ε. Νομού Δράμας με το οποίο γνωμοδοτεί υπέρ του χαρακτηρι¬ 
σμού σαν τυφλού του οικοπέδου με αριθμό ιδιοκτησίας 269 που εμπίπτει 
στο 22 Ο.Τ. του οικισμού Χωριστής Ν. Δράμας^ ιδιοκτησίας του Βου- 
τσινά Φώτη, όπως*εμφανίζεται στο θεωρημένο διάγραμμα από τον 
Προϊστάμενο του Τ.Π.-Π.Ε. Δράμας, αποφασίζουμε: 


1. Εγκρίνουμε τον χαρακτηρισμό ως οικοδομήσιμου του αποκλεισμέ¬ 
νου οικοπέδου με αριθμό 269 που βρίσκεται μέσα στο 22 Ο.Τ. του εγκε¬ 
κριμένου ρυμοτομικού σχεδίου του οικισμού Χωριστή Ν. Δράμας. 

2. Ορίζουμε τους παρακάτω όρους δόμησης για το οικόπεδο: 

Κάλυψη: 60% 

-Όροφοι: 2 

Μέγιστο ύψος: 7,5 

Σε περίπτωση στέγης επιπλέον 1,0 μ. 

Σ.Δ. 0,8 

Η γραμμή δόμησης από το ανατολικό όριο του οικοπέδου να τοποθε¬ 
τηθεί 4,0 μ. εσωτερικά. 

Κατά τα λοιπά ισχύουν οι διατάξεις που καθορίστηκαν με τον Ν. 
1577 και όπως αυτός τροποποιήθηκε και ισχύει σήμερα. 

Επίσης έχουν εφαρμογή οι διατάξεις του άρθρου 41 του οικιστικού 
Νόμου 1337/83. 

3. Το σχετικό διάγραμμα που την συνοδεύει νά αναρτηθεί για δεκα¬ 
πέντε (15) ημέρες στα γραφεία του Τμήματος Πολεοδομίας και Πολ/ 
κών Εφ/γών Ν. Δράμας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Δράμα, 7 Νοεμβρίου 1990 

Ο Νομάρχης 
ΣΑΒΒΑΣ ΔΑΝΙΗΛΙΔΗΣ 

-♦- . 

Αριθ. Τ.Π.-Π.Ε. 4526 (7) 

Χαρακτηρισμός αποκλεισμένου (τυφλού) οικοπέδου ως οικοδομήσιμο 
στην Πετρούσα στο α.κ. 572 Ν. Δράμας (Ο.Τ. 24). 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων, 
κωμών κ.λπ.» όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3, 9 και 70 αυτού. 

2. Το Ν. 1577/85 «περί Γ.Ο.Κ.». 

3. Το Ν.Δ. 314/1968 «περί χορήγησης στον Υπουργό Βόρειας Ελ¬ 
λάδας και τους Νομάρχες αρμοδιότητες έγκρισης, τροποποίησης κ.λπ. 
σχεδίων πόλεων και κωμών». 

4. Το Νόμο 1558/26.7.85 «περί σύστασης Υπουργείου Περιβάλλο¬ 
ντος, Χωροταξίας και Δημοσίων Έργων». 

5. Τον Οικιστικό Νόμο 1337/83. 

6. Το πρακτικό με αριθμό 32/29.10.1990 του Συμβουλίου ΠΕ.- 
ΧΩ.Δ.Ε. Νομού Δράμας με το οποίο γνωμοδοτεί υπέρ του χαρακτηρι¬ 
σμού σαν τυφλού του οικοπέδου με αριθμό ιδιοκτησίας 572 που εμπίπτει 
στο 24 Ο.Τ. του οικισμού Πετρούσας Ν. Δράμας, ιδιοκτησίας του Κε- 
λέση Ανδρέας, όπως εμφανίζεται στο διάγραμμα που θεωρείται από τον 
Προϊστάμενο του Τ.Π.-Π.Ε. Δράμας, αποφασίζουμε: 

1. Εγκρίνουμε τον χαρακτηρισμό ως οικοδομήσιμου του αποκλεισμέ¬ 
νου οικοπέδου με αριθμό 572 που βρίσκεται μέσα στο 24 Ο.Τ. του εγκε¬ 
κριμένου ρυμοτομικού σχεδίου του οικισμού Πετρούσας Ν. Δράμας. 

2. Ορίζουμε τους παρακάτω όρους δόμησης για το οικόπεδο: 

Κάλυψη: 60% 

Όροφοι: 2 

Μέγιστο ύψος: 7,5 

Σε περίπτωση στέγης επιπλέον 1,0 μ. 

Σ.Δ. 0,8 

Κατά τα λοιπά ισχύουν οι διατάξεις που καθορίστηκαν με την από¬ 
φαση Νομάρχη αρ. 5563/86 (ΦΕΚ 83 Δ'/87). 

Επίσης έχουν εφαρμογή οι διατάξεις του άρθρου 41 του οικιστικού 
Νόμου 1337/83. 

3. Το σχετικό διάγραμμα που την συνοδεύει να αναρτηθεί για δεκα¬ 
πέντε (15) ημέρες στα γραφεία του Τμήματος Πολεοδομίας και Πολ/ 
κών Εφ/γών Ν. Δράμας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Δράμα, 7 Νοεμβρίου 1990 

Ο Νομάρχης 
ΣΑΒΒΑΣ ΔΑΝΙΗΛΙΔΗΣ 

Αριθ. Τ.Π.-Π.Ε. 4527 (8) 

Χαρακτηρισμός αποκλεισμένου (τυφλού) οικοπέδου ως οικοδομήσιμο 

στο Ο.Τ. 71 στο Ξηροπόταμο του Ν. Δράμας και διατήρηση ως 

προϋφιστάμενου προ του 1923 του κοινόχρηστου α.κ, 698. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων, 
κωμών κ.λπ.» όπως μετα*|ίΕ.νέστερα τροποποιήθηκαν και συμπληρώθη¬ 
καν και ειδικότερα τα άρθρα 3, 9 και 70 αυτού. 

2. Το Ν. 1577/85 «περί Γ.Ο.Κ.». 

3. Το Ν.Δ. 314/1968 «περί χορήγησης στον Υπουργό Βόρειας Ελ¬ 
λάδας και τους Νομάρχες αρμοδιότητες έγκρισης, τροποποίησης κ.λπ. 
σχεδίων πόλεων και κωμών». 

4. Το Νόμο 1558/26.7.85 «περί σύστασης Υπουργείου Περιβάλλο¬ 
ντος, Χωροταξίας και Δημοσίων Έργων». 

5. Τον Οικιστικό Νόμο 1337/83. 

6. Το πρακτικό με αριθμό 31/29.10.1990 του Συμβουλίου ΠΕ.- 
ΧΩ.Δ.Ε. Νομού Δράμας με το οποίο γνωμοδοτεί υπέρ του χαρακτηρι¬ 
σμού σαν τυφλού του οικοπέδου με αριθμό ιδιοκτησίας α.κ. 700 που 
εμπίπτει στο 71 Ο.Τ. του οικισμού Ξηροποτάμου Ν. Δράμας, ιδιοκτη¬ 
σίας του Δεμίσή Ιωάννη με ειδικούς όρους δόμησης και διατήρηση του 
κοινόχρηστου α.κ. 698 όπως στο θεωρημένο διάγραμμα από τον Προϊ¬ 
στάμενο του Τ.Π.-Π.Ε. Δράμας, αποφασίζουμε: 

1. Εγκρίνουμε τον χαρακτηρισμό ως οικοδομήσιμου του αποκλεισμέ¬ 
νου οικοπέδου με αριθμό 700 που βρίσκεται μέσα στο 71 Ο.Τ. του εγκε¬ 
κριμένου ρυμοτομικού σχεδίου του οικισμού Ξηροποτάμου του Ν. Δρά¬ 
μας και διατηρούμε ως προϋφιστάμενο του 1923 του κοινόχρηστου 
Α.Κ. 698. 

2. Ορίζουμε τους παρακάτω όρους δόμησης για το οικόπεδο: 

Κάλυψη: 60% 

Όροφοι: 2 

Μέγιστο ύψος: 7,5 

Σε περίπτωση στέγης επιπλέον 1,0 μ. 

Σ.Δ. 0,8 

Κατά τα λοιπά ισχύουν οι διατάξεις που καθορίστηκαν με τον νόμο 
1577/85 και όπως αυτός τροποποιήθηκε και ισχύει σήμερα. 

Επίσης έχουν εφαρμογή οι διατάξεις του άρθρου 41 του οικιστικού 
Νόμου 1337/83. 

3. Το σχετικό διάγραμμα που την συνοδεύει να αναρτηθεί για δεκα¬ 
πέντε (15) ημέρες στα γραφεία του Τμήματος Πολεοδομίας και Πολ/ 
κών Εφ/γών Ν. Δράμας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Δράμα, 7 Νοεμβρίου 1990 

Ο Νομάρχης 
ΣΑΒΒΑΣ ΔΑΝΙΗΛΙΔΗΣ 

-φ- 

Αριθ. 2095 (9) 

Χαρακτηρισμός της οδού Πολυπέτρου - Δυτικού ως μοναδικής κοινοτι¬ 
κής οδού. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1) Τις διατάξεις του Π.Δ. της 24/31.5.85 (ΦΕΚ 270 Δ) «περί τρο¬ 
ποποίησης των όρων και περιορισμών δόμησης των γηπέδων των κει¬ 
μένων εκτός των ρυμοτομικών σχεδίων των πόλεων και εκτός των 
ορίων των νομίμως υφισταμένων προ του έτους 1923 οικισμών» και ει- 
δικώτερα τις διατάξεις του άρθρου 1 παρ. 2β. 

2) Την υπ’ αριθμ. 2095/90 εισήγηση του Τ.Π. & Π.Ε. προς το 
Σ.Χ.Ο.Π. Ν. Κιλκίς. 

3) Την υπ’ αριθμ. 28/21.8.90 γνωμοδότηση του Σ.Χ.Ο.Π. του Νο¬ 
μού. 

4) Την υπ’ αριθμ. πρωτ. 2095/22.6.90 αίτηση του Κιτσούκη Δη- 
μητρίου, κατοίκου Πολυπέτρου Ν. Κιλκίς, αποφασίζουμε: 

1) Τον χαρακτηρισμό της οδού που ενώνει τους οικισμούς Πολύπετρο 
του Ν. Κιλκίς και Δυτικό του Ν. Πέλλης ως μοναδικής κοινότητας οδού 
για εφαρμογή των διατάξεων του άρθρου 1 παρ. 2 του Π.Δ. της 24/ 
31.5.85 (ΦΕΚ 270 Δ). 


Η απόφαση αυτή να δημοσιευθεί στην Εφημερίδα της Κυβερνήσεως. 

Κιλκίς, 5 Νοεμβρίου 1990 

Ο Νομάρχης 

I. ΕΜΜΑΝΟΥΗΛΙΔΗΣ 

- ♦ . - : 

Αριθ. οικ.ΕΠΑ/130 ' (10) 

Έγκριση ρυμοτομικού σχεδίου οικισμού Παλατιανού κοινότητας Γερα- 
καριού Ν. Κιλκίς. 

Ο ΝΟΜΑΡΧΗΣ ΚΙλΚΙΣ 

Έχοντας υπόψη: 1 

1. Τις διατάξεις του Ν. 1337/83 «Επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α) όπως 
τροποποιήθηκε με τον Ν. 1512/85 «Τροποποίηση και συμπλήρωση 
πολεοδομικών διατάξεων Ρύθμιση συναφών θεμάτων και θεμάτων του 
Ταμείου Νομικών (ΦΕΚ 4/Α) και ειδικότερα το άρθρο 38 (παρ. 1,3,5). 

2. Τις διατάξεις του Ν. Δ/τος της 17.7.1923 «περί σχεδίων πόλεων, 
κωμών και Συνοικισμών του Κράτους και οικοδομής αυτών» όπως με¬ 
ταγενέστερα τροποποιήθηκαν και συμπληρώθηκαν και ειδικότερα τα 

άρθρα 1, 2, 3, 9, 11, 29, 30. 

3. Τις διατάξεις του Π. Δ/τος της 2.4/14.5.1985 «Μεταβίβαση αρ¬ 
μοδιοτήτων στους Νομάρχες για την έγκριση και τροποποίηση ρυμοτο¬ 
μικών σχεδίων καθώς και όρων και περιορισμών δόμησης αγροτικών 
οικισμών (ΦΕΚ 225/Δ). 

4. Τις διατάξεις του Π. Δ/τος της 24.4.3.5.1985 «Τρόπος καθορι¬ 
σμού ορίων οικισμών της χώρας μέχρι 2.000 κατοίκους, κατηγορίες 
αυτών και καθορισμός όρων 'και περιορισμών δόμησής τους» (ΦΕΚ 
181/Δ) όπως τροποποιήθηκαν με το Π. Δ/γμα της 14/23.2.87 (ΦΈΚ 
133/Δ) και το Π.Δ/γμα της 25.4/16.5.89 (ΦΕΚ 293/Δ) και ειδικό¬ 
τερα τα άρθρα 1,2,3,4,5,6 (παρ. 1,2,3,4,5,6,8), 7,8 (παρ. 3.2), 
9. 

5. Τις διατάξεις του Π.Δ/τος της 20/30.8.85 «πολεοδόμηση και 
επέκταση οικισμών της χώρας μέχρι 2.000 κατοίκους και τροποποίηση 
του από24.4.1985 Π.Δ/τος (ΦΕΚ 181/Δ)» και ειδικότερα τα άρθρα 
1, 2 (παρ. 1, 4), 3, 4, 5 (παρ. 6). 

6. Τις διατάξεις του Ν. 1577/1985 «Γενικός Οικοδομικός κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8, 9 όπως 
τροποποιήθηκαν με το άρθρο 13 του Ν. 1647/86 «Οργανισμός κτημα¬ 
τολογίου και χαρτογραφήσεων Ελλάδας (ΟΚΧΕ)» (ΦΕΚ 141/Α). 

7. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» και ειδικότερα το άρθρο 23 παρ. 1. ■ 

8. Την υπ’ αριθ. οικ. Ε.Π.Α 230/10.9.87 Απόφαση Νομάρχη «κα¬ 
θορισμός ορίων και όρων και περιορισμών δόμησης στον οικισμό Παλα- 
τιανό Ν. Κιλκίς. 

9. Την υπ’ αριθ. 11/1990 Απόφαση κοινοτικού Συμβουλίου της κοι¬ 
νότητας Γερακαριού. 

10. Το υπ’ αριθ. 4/18.5.90 πρακτικό - γνωμοδότηση του Συμβου¬ 
λίου Χωροταξίας, Οικισμού και Περιβάλλοντος, Ν. Κιλκίς. 

11. Την υπ’ αριθ. Γ46/15.883/1903/8.2.88 Απόφαση των 
Υπουργών Προεδρίας και αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

"Αρθρο 1 

Εγκρίνεται το ρυμοτομικό σχέδιο του οικισμού Παλατιανού της κοι¬ 
νότητας Γερακαριού (Ν. Κιλκίς), με τον καθορισμό οικοδομήσιμων χώ¬ 
ρων, κοινοχρήστων χώρων, χώρου παιδικής χαράς, χώρου Δημοτικού 
Σχολείου, χώρου Εκκλησίας όπως φαίνεται στο σχετικό ένα (1) χρωμα¬ 
τισμένο πρωτότυπο διάγραμμα σε κλίμακα 1:1000 που θεωρήθηκε από 
τον προϊστάμενο του τμήματος πολεοδομίας και πολεοδομικών εφαρμο¬ 
γών (Τ.Π.Π.Ε.). 

Άρθρο 2 

Εγκρίνεται όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας εγκρίνεται το ρυμοτομικό σχέδιο 
με το άρθρο 1 της παρούσας. 

Άρθρο 3 

Στους οικοδομήσιμους χώρους της παραπάνω περιοχής που φαίνο¬ 
νται στο διάγραμμα με στοιχείο Ο.Τ. επιτρέπονται οι χρήσεις γενικής 
κατοικίας, όπως προσδιορίζονται με το άρθρο 3 του Π. Δ/τος της 

23.2/6.3.87 (ΦΕΚ 166Δ) με την επιφύλαξη των παρ. 2, 3,4 του άρ¬ 
θρου 7 του Π.Δ/τος της 24.4/3.5.1985 (ΦΕΚ 181/Δ) όπως τροπο¬ 
ποιήθηκαν με το Π.Δ/γμα της 25.4/16.5.89 (ΦΕΚ 293/Δ). 

Άρθρο 4 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται ως εξής: 

1. Ελάχιστο πρόσωπο: (13) δέκα τρία μέτρα. 

Ελάχιστο εμβαδόν: (500) πεντακόσια τετραγωνικά μέτρα. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα με όποιο πρόσωπο και εμβαδόν έχουν 
κατά την ημέρα δημοσίευσης του Π.Δ/τος της 24.4/3.5.1985 εφόσον 
μέσα στο οικοδομήσιμο τμήμα τους εγγράφεται κάτοψη κτιρίου με ελά¬ 
χιστη επιφάνεια (50) πενήντα τετραγωνικά μέτρα και ελάχιστη πλευρά 
(5) μέτρα. 

3. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

4. Συντελεστής δόμησης και σύστημα δόμησης, όπως αυτά καθορί¬ 
ζονται με τις παρ. 2, 3 του άρθρου 5 του Π.Δ/τος της 24.4/3.5.85 
(ΦΕΚ 181Δ). 

5. Μέγιστο επιτρεπόμενο ύψος των κτιρίων ενιάμιση (9,50) ενιάμιση 
μέτρα, όπου συμπεριλαμβάνεται και η κατασκευή στέγης. Κατά τα 


λοιπά ισχύουν οι διατάξεις της παρ. 4 τον άρθρου 5 του Π.Δ/τος της 
24.4/3.5.85 (ΦΕΚ 181/Δ). 

6. Εξακολουθούν να ισχύουν οι ειδικοί όροι δόμησης που καθορίστη¬ 
καν με την υπ’ αριθ. οικ. ΕΠΑ 230/10.9.87 απόφαση Νομάρχη Κιλ¬ 
κίς. 

Άρθρο 5 . 

Η ισχύς της παρούσας Απόφασης αρχίζει από την δημοσίευσή της 
στην Εφημερίδα της Κυβερνήσεως. 

, Άρθρο 6 

Μετά τη δημοσίευση της απόφασης στην Εφημερίδα της Κυβερνή¬ 
σεως, ακριβές αντίγραφο του ενός (1) πρωτότυπου διαγράμματος σε 
κλίμακα 1:1.000 που συνοδεύει την παρούσα, θα αναρτηθεί επί δέκα 
πέντε (15) ημέρες στα γραφεία του Τ.Π.Π.Ε. Ν. Κιλκίς (Διοικητήριο 
5ος όροφος). 

Η απόφαση αυτή να δημοσιευθεί στην Εφημερίδα της Κυβερνήσεως. 

Κιλκίς, 5 Νοεμβρίου 1990 

Ο Νομάρχης 
I. ΕΜΜΑΝΟΪΗΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




